በኢትዮጵያ ወቅታዊ ጉዳይ ላይ ውይይት
ጠቅላይ ኢታማዦር ሹም ጄነራል ሰዓረ መኮንንና ሲጎበኙዋቸው ነበሩ የተባሉት ሜጄር ጄነራል ገዛዒ አበራ፣ በጠባቂያቸው እንደተገደሉ የአማራ ክልል ርዕሰ መስተዳድር ዶ/ር አምባቸው መኮንን የርዕሰ መስተዳድሩ የአደረጃጀት ዘርፍ አማካሪ አቶ እዘዝ ዋሴና የክልሉ ጠቅላይ ዐቃቤ ህግ አቶ ምግባሩ ከበደ፣ በክልሉ ፀጥታ ቢሮ ኃላፊ ብርጋዴል ጄነራል አሳምነው ፅጌ መሪነት ተካሂደ ባሉት መፈንቅለ መንግሥት ሙከራ መገደላቸውን ባለሥልጣናት አስታውቀዋል፡፡ግድያውን ተከትሎ መቀመጫውን ስዊዘር ላንድ ጄኔቫ ያደረገ ስብስብ ለሰብዓዊ መብቶች በኢትዮጵያ የተባለ ድርጅት ዋና ዳይሬክተር አቶ ያሬድ ኃይለማርያም፤ አሁን ኢትዮጵያ ላለችበት የፖለቲካ ቀውስ አስተዋፅዖ አበርክተዋል ያሏቸውን ነጥቦች ለአንባቢ ያጋሩበትን ጽሁፍ በፌስቡክ አቅርበዋል፡፡ ጽሁፋቸው በዚህ በአለፈው አንድ ዓመት ለውጡን ለማሳለጥ ሊወሰዱ ይገባ ነበር ያሉትንና ወደፊትም መደረግ ስላለባቸው ጉዳዮች ፍንጭ የሚሰጥ ነው፡፡ 